Model tengu ingkang wiwitan punika mbog bilih éwah nalika paruh kapisan jaman Muromachi. Wonten ing kempalan carita rakyat "Otogizōshi" wonten cariyos "Tengu no Dairi" ('Astana Tengu") tokoh mliginipun punika anama Kurama Tengu. Kajawi punika, Ushiwakamaru dipunkabaraken pikantuk piwulangan seni pedhang saking Tengu ing Kuil Kurama. Wonten ing "Hikayat Heike", tengu dipungambaraken kados "manungsa nanging boten kados manungsa, peksi nanging boten kados peksi, anjing nanging boten kados anjing, asta lan sukunipun kados asta lan sukunipun manungsa, praupanipun kados anjing, gadhah swiwi ing tengan lan kiwa, sarta saged mabur."